CELEX: 62017CA0495
Language: lt
Date: 2018-11-08 00:00:00
Title: Byla C-495/17: 2018 m. lapkričio 8 d. Teisingumo Teismo (septintoji kolegija) sprendimas byloje (Tribunalul Prahova (Rumunija) prašymas priimti prejudicinį sprendimą) Cartrans Spedition Srl / Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Prahova, Direcţia Regională a Finanţelor Publice Bucureşti – Administraţia Fiscală pentru Contribuabili Mijlocii (Prašymas priimti prejudicinį sprendimą — Pridėtinės vertės mokestis (PVM) — Direktyva 2006/112/EB — Neapmokestinimas PVM — 146 straipsnio 1 dalies e punktas ir 153 straipsnis — Su prekių eksportu tiesiogiai susijusios transporto paslaugos — Tarpininkų, dalyvaujančių tokiuose sandoriuose, suteiktos paslaugos — Įrodinėjimo tvarka, susijusi su prekių eksportu — Muitinės deklaracija — TIR knygelė)

14.1.2019   
            
            
               LT
            
            
               Europos Sąjungos oficialusis leidinys
            
            
               C 16/22
            
         
      2018 m. lapkričio 8 d. Teisingumo Teismo (septintoji kolegija) sprendimas byloje (Tribunalul Prahova (Rumunija) prašymas priimti prejudicinį sprendimą) Cartrans Spedition Srl / Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Prahova, Direcţia Regională a Finanţelor Publice Bucureşti – Administraţia Fiscală pentru Contribuabili Mijlocii
      
      (Byla C-495/17) (1)
      
      ((Prašymas priimti prejudicinį sprendimą - Pridėtinės vertės mokestis (PVM) - Direktyva 2006/112/EB - Neapmokestinimas PVM - 146 straipsnio 1 dalies e punktas ir 153 straipsnis - Su prekių eksportu tiesiogiai susijusios transporto paslaugos - Tarpininkų, dalyvaujančių tokiuose sandoriuose, suteiktos paslaugos - Įrodinėjimo tvarka, susijusi su prekių eksportu - Muitinės deklaracija - TIR knygelė))
      (2019/C 16/27)
      Proceso kalba: rumunų
      
         Prašymą priimti prejudicinį sprendimą pateikęs teismas
      
      
         Tribunalul Prahova
      
      
         Šalys pagrindinėje byloje
      
      
         Pareiškėja: Cartrans Spedition Srl
      
      
         Atsakovės: Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Prahova,
      
      
         Direcţia Regională a Finanţelor Publice Bucureşti – Administraţia Fiscală pentru Contribuabili Mijlocii
      
      
         Rezoliucinė dalis
      
      Viena vertus, 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 146 straipsnio 1 dalies e punktą ir, kita vertus, šią nuostatą kartu su šios direktyvos 153 straipsniu reikia aiškinti taip, kad jie draudžia valstybės narės mokesčių praktiką, pagal kurią transporto paslaugų, tiesiogiai susijusių su prekių eksportu, ir tarpininko paslaugų, dalyvaujančio šių transporto paslaugų teikime, neapmokestinimas pridėtinės vertės mokesčiu priklauso nuo asmens, turinčio mokėti mokestį, atitinkamų prekių eksporto muitinės deklaracijos pateikimo. Šiuo klausimu kompetentingos institucijos dėl šio neapmokestinimo taikymo turi išnagrinėti, ar iš visos jų turimos informacijos galima daryti pakankamai tikėtiną išvadą, kad įvykdytos sąlygos, susijusios su atitinkamų prekių eksportu. Šiomis aplinkybėmis asmens, turinčio prievolę sumokėti mokestį, pateikta TIR knygelė, pažymėta prekių paskirties trečiųjų šalių muitinių, yra įrodymas, į kurį iš esmės turi tinkamai atsižvelgti šios institucijos, nebent jos turi konkrečių priežasčių abejoti dėl šio dokumento autentiškumo ir patikimumo.
      
         (1)  OL C 369, 2017 10 30.